টম টেলর
টম লন্সেলট টেলর (ইংরেজি: Tom Taylor; জন্ম: ২৫ মে, ১৮৭৮ - মৃত্যু: ১৬ মার্চ, ১৯৬০) লিডসের হেডিংলিতে জন্মগ্রহণকারী বিখ্যাত ও শৌখিন ইংরেজ প্রথম-শ্রেণীর ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেছেন। ১৮৯৭ থেকে ১৯০৬ সময়কালে ইয়র্কশায়ারের পক্ষে ঘরোয়া ক্রিকেটে অংশগ্রহণ করেছিলেন টম টেলর। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন।